b'\n_START_ARTICLE_\nDK Fall Tour\n_START_SECTION_\nHistorie\n_START_PARAGRAPH_\nTurn\xc3\xa9en startede i Greve Kommune, hvor bandet spillede en udsolgt koncert p\xc3\xa5 Portalen i Hundige. Dern\xc3\xa6st gik turen til Musikhuset Aarhus i Aarhus, der ogs\xc3\xa5 her m\xc3\xa5tte h\xc3\xa6nge de r\xc3\xb8de lygter ud. Da koncerten p\xc3\xa5 Musikhuset Posten i Odense var afviklet dagen efter, ventede bandet halvanden uge inden turn\xc3\xa9en blev afsluttet i K\xc3\xb8benhavn. Her kunne publikum i et udsolgt Store Vega g\xc3\xa5 ind i december med showet fra de seks bandmedlemmer og Laust Sonne. Dette var D\xc3\xban\xc3\xa9s sidste koncert i 2010, efter en lang r\xc3\xa6kke koncerter i ind- og udland._NEWLINE_Laust Sonne spillede som opvarmning ved alle fire koncerter._NEWLINE_Det var D\xc3\xban\xc3\xa9s f\xc3\xb8rste koncertr\xc3\xa6kke efter at Cecilie Dyrberg forlod bandet i oktober 2010, f\xc3\xa5 uger f\xc3\xb8r at turn\xc3\xa9en startede.'